Auditor's report — TLI, period 2025Q1 (reviewed, opinion: unqualified)
Auditor firm: KPMG
Signed: 2025-05-14

บริษัท ไทยประกันชีวิต จำกัด (มหาชน)

งบการเงินระหว่างกาล

สำหรับงวดสามเดือนสิ้นสุดวันที่ 31 มีนาคม 2568

และ

รายงานการสอบทานข้อมูลทางการเงินระหว่างกาลโดยผู้สอบบัญชีรับอนุญาต

รายงานการสอบทานข้อมูลทางการเงินระหว่างกาลโดยผู้สอบบัญชีรับอนุญาต

เสนอ  คณะกรรมการบริษัท ไทยประกันชีวิต จำกัด (มหาชน)

ข้าพเจ้าได้สอบทานงบฐานะการเงินที่แสดงเงินลงทุนตามวิธีส่วนได้เสีย และงบฐานะการเงินเฉพาะกิจการ ณ วันที่ 31 มีนาคม 2568 งบกำไรขาดทุนเบ็ดเสร็จที่แสดงเงินลงทุนตามวิธีส่วนได้เสียและงบกำไรขาดทุนเบ็ดเสร็จเฉพาะกิจการ  งบการเปลี่ยนแปลงส่วนของเจ้าของที่แสดงเงินลงทุนตามวิธีส่วนได้เสียและงบการเปลี่ยนแปลงส่วนของเจ้าของเฉพาะกิจการ และงบกระแสเงินสดที่แสดงเงินลงทุนตามวิธีส่วนได้เสียและงบกระแสเงินสดเฉพาะกิจการสำหรับงวดสามเดือนสิ้นสุดวันที่ 31 มีนาคม 2568 และหมายเหตุประกอบงบการเงินแบบย่อ (ข้อมูลทางการเงินระหว่างกาล) ของบริษัท ไทยประกันชีวิต จำกัด (มหาชน) ซึ่งผู้บริหารของกิจการเป็นผู้รับผิดชอบในการจัดทำและนำเสนอข้อมูลทางการเงินระหว่างกาลเหล่านี้ตามมาตรฐานการบัญชีฉบับที่ 34 เรื่อง การรายงานทางการเงินระหว่างกาล ส่วนข้าพเจ้าเป็นผู้รับผิดชอบในการให้ข้อสรุปเกี่ยวกับข้อมูลทางการเงินระหว่างกาลดังกล่าวจากผลการสอบทานของข้าพเจ้า

ขอบเขตการสอบทาน

ข้าพเจ้าได้ปฏิบัติงานสอบทานตามมาตรฐานงานสอบทาน รหัส 2410 “การสอบทานข้อมูลทางการเงินระหว่างกาลโดยผู้สอบบัญชีรับอนุญาตของกิจการ” การสอบทานดังกล่าวประกอบด้วย การใช้วิธีการสอบถามบุคลากรซึ่งส่วนใหญ่เป็นผู้รับผิดชอบด้านการเงินและบัญชีและการวิเคราะห์เปรียบเทียบและวิธีการสอบทานอื่น การสอบทานนี้มีขอบเขตจำกัดกว่าการตรวจสอบตามมาตรฐานการสอบบัญชีทำให้ข้าพเจ้าไม่สามารถได้ความเชื่อมั่นว่าจะพบเรื่องที่มีนัยสำคัญทั้งหมด ซึ่งอาจพบได้จากการตรวจสอบ ดังนั้นข้าพเจ้าจึงไม่แสดงความเห็นต่อข้อมูลทางการเงินระหว่างกาลที่สอบทาน

ข้อสรุป

ข้าพเจ้าไม่พบสิ่งที่เป็นเหตุให้เชื่อว่าข้อมูลทางการเงินระหว่างกาลดังกล่าว ไม่ได้จัดทำขึ้นตามมาตรฐานการบัญชี ฉบับที่ 34 เรื่อง การรายงานทางการเงินระหว่างกาล ในสาระสำคัญจากการสอบทานของข้าพเจ้า

ข้อมูลและเหตุการณ์ที่เน้น

ข้าพเจ้าขอให้สังเกตหมายเหตุประกอบข้อมูลทางการเงินระหว่างกาลข้อ 3 ซึ่งได้อธิบายเกี่ยวกับผลกระทบจากการถือปฏิบัติตาม มาตรฐานการรายงานทางการเงินฉบับที่ 17 สัญญาประกันภัย มาตรฐานการรายงานทางการเงินฉบับที่ 9 เครื่องมือทางการเงิน และ มาตรฐานการรายงานทางการเงินฉบับที่ 7 การเปิดเผยข้อมูลเกี่ยวกับเครื่องมือทางการเงิน รวมถึงบทแก้ไขเพิ่มเติมต่อมาตรฐานอื่น ๆ ตั้งแต่วันที่ 1 มกราคม 2568 งบฐานะการเงินที่แสดงเงินลงทุนตามวิธี
ส่วนได้เสีย และงบฐานะการเงินเฉพาะกิจการ ณ วันที่ 31 ธันวาคม 2567 ที่แสดงเป็นข้อมูลเปรียบเทียบเป็นส่วนหนึ่งของงบการเงินที่ตรวจสอบแล้ว ณ วันที่และสำหรับปีสิ้นสุดวันที่ 31 ธันวาคม 2567 และหลังจากปรับปรุงรายการตามที่อธิบายไว้ในหมายเหตุข้อ 3 นอกจากนี้งบกำไรขาดทุนเบ็ดเสร็จที่แสดงเงินลงทุนตามวิธีส่วนได้เสียและงบกำไรขาดทุนเบ็ดเสร็จเฉพาะกิจการ งบการเปลี่ยนแปลงส่วนของเจ้าของที่แสดงเงินลงทุนตามวิธีส่วนได้เสียและงบการเปลี่ยนแปลงส่วนของเจ้าของเฉพาะกิจการ และงบกระแสเงินสดที่แสดงเงินลงทุนตามวิธีส่วนได้เสียและงบกระแสเงินสดเฉพาะกิจการสำหรับงวดสามเดือนสิ้นสุดวันที่ 31 มีนาคม 2567 ที่แสดงเป็นข้อมูลเปรียบเทียบได้ปรับปรุงรายการตามที่อธิบายไว้ในหมายเหตุข้อ 3 แล้ว ทั้งนี้ข้อสรุปของข้าพเจ้ามิได้เปลี่ยนแปลงไปเนื่องจากเรื่องนี้

(เจษฎา ลีลาวัฒนสุข)

ผู้สอบบัญชีรับอนุญาต

เลขทะเบียน 11225

บริษัท เคพีเอ็มจี ภูมิไชย สอบบัญชี จำกัด

กรุงเทพมหานคร

14 พฤษภาคม 2568